Asterix valloittaa Rooman

Asterix valloittaa Rooman (Les Douze travaux d’Astérix) on ranskalainen animaatioelokuva. Muista  Asterix-elokuvista poiketen se ei perustu mihinkään sarjakuva-albumiin, vaan se on suoraan käsikirjoitettu animaatioksi. René Goscinny ja Albert Uderzo, Asterix-sarjan luojat, ohjasivat elokuvan Pierre Watrinin kanssa ja käsikirjoittivat yhdessä Pierre Tchernian kanssa.

Elokuva sisältää Asterixin ja Obelixin 12 urotyötä, jotka parodioivat Herakleen urotöitä. Elokuvasta tehtiin myös kuvakirja, jonka kuvitti Marcel Uderzo.

Juoni 

Epäonnistuttuaan toistuvasti voittamattomien gallialaisten kylän valtaamisessa roomalaiset alkavat uskoa etteivät nämä ole tavallisia ihmisiä vaan jumalia. Julius Caesar päättää lähteä Galliaan ja keskustelee kyläpäällikkö Aladobixin kanssa. Caesar ehdottaa, että jos gallialaiset selviävät kahdestatoista urotyöstä, niin kyläläiset saavat olla rauhassa, mutta yhdenkin haasteen epäonnistuminen edellyttää luovuttamista ja alistumista Rooman kansalaiseksi. Aladobix suostuu tähän ja Caesar palkkaa Caius Pupusin tarkkailemaan kokeiden suorittamista. Asterix valitaan tehtävään älykkyytensä ja Obelix voimiensa takia.

Asterixin ja Obelixin urotyöt
 Juoksukilpailu Merinos marathonlaista vastaan
 Keihäänheitto Kermes persialaista vastaan
 Painiottelu Sylindric germaania vastaan
 Hyvänmielensaari
 Hypnoosin vastustaminen
 Ateriointi Mannekenpixin ravintolassa
 Pedon luola
 Hulluuden talo
 Rotkon ylitys
 Vuorikiipeily + Kunnianarvoisimman arvoitus
 Yöpyminen kadotettujen kentällä
 Rooman sirkus

Suomalaiset äänet 
 Pekka Autiovuori - Asterix, sivuäänet
 Matti Ranin - Obelix, kertoja, sivuäänet
 Esa Saario - Julius Caesar, Akvavitix, sivuäänet
 Jarno Hiilloskorpi - Caius Pupus, sivuäänet
 Sanna Majanlahti - sivuäänet
 Jaana Oravisto - sivuäänet
 Jukka Puotila - sivuäänet
 Matti Olavi Ranin - sivuäänet

Suomenkielinen toteutus 
 Suomeksi valmistanut: Matti Ranin
 Ohjaus: Matti Ranin
 Suomen ääniteknikko: Pertti Salo

Arvioita
Video-oppaassa vuodelta 1994 Markku Salmi valitti, ettei elokuva juuri säväytä hyvästä piirrosjäljestään huolimatta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

Lähteet

Asterix seikkailee -elokuvat
Ranskalaiset animaatioelokuvat
Vuoden 1976 ranskalaiset elokuvat